| "Bus Stop"The Hollies |
| --- |
| Singlen "Bus Stop" kansikuva |
| Singlen tiedot |
|  Albumilta | *Bus Stop* |
|  Äänitetty  | 16. toukokuuta 1966, Abbey Road Studios, Lontoo |
|  Julkaistu | 1. kesäkuuta 1966 |
|  Formaatti | 7″-single |
|  Tuottaja(t) | Ron Richards |
|  Tyylilaji | pop |
|  Kesto | 02.51 |
|  Levy-yhtiö | Parlophone |
| The Holliesin muut singlet |
| "I Can't Let Go"1966 | "Bus Stop"1966 | "Stop Stop Stop"1966 |

**Bus Stop** on brittiläisen The Hollies -yhtyeen hittikappale ja single vuodelta 1966. Se on yksi yhtyeen suurimmista hiteistä; kappale pääsi sekä Britanniassa että Yhdysvalloissa sijalle 5. Kappale kertoo parista, joka tapaa sateisena päivänä bussipysäkillä, ja rakastuu jakaessaan sateenvarjon.

Britanniassa "Bus Stopia" ei julkaistu millään studioalbumilla, kun taas Yhdysvalloissa se sisältyi kyseisen maan markkinoille suunnatulle albumille *Bus Stop*.

Yleistä kappaleesta
-------------------

Kappaleen kirjoitti Graham Gouldman, joka myöhemmin tuli vaikuttamaan rockyhtye 10cc:ssä. Hän työsti kappaleen mielessään Manchesterin paikallisliikenteen linjan 95 bussissa. Gouldmanin kappaletta ehdotti The Holliesille yhtyeen manageri Michael Cohen. Yhtye oli äimistynyt nuoren miehen aikaansaannoksesta. Hollies harjoitteli kappaletta yhdessä yhtyeeseen kuulumattoman basisti Klaus Voormannin kanssa, mutta äänitykseen yhtye oli jo hankkinut uuden vakituisen basistin, kitaristi Tony Hicksin ehdottaman Bernie Calvertin. Hicks ja rumpali Bobby Elliott tunsivat hänet, sillä Calvert oli soittanut heidän kanssaan ennen The Holliesia toimineessa Ricky Shaw and the Dolphins -yhtyeessä.

The Holliesin tuolloinen kitaristi Graham Nash pitää kappaletta suosikki Hollies-sävelmänään, koska se äänitettiin tunnissa ja viidessätoista minuutissa, ja oli suuri hitti.

Julkaisu ja vastaanotto
-----------------------

"Bus Stop" muodostui suureksi hitiksi. Se pääsi sekä Britanniassa että Yhdysvalloissa listan viidenneksi. Kappale oli samalla yhtyeen läpimurto Yhdysvalloissa. Top 10:een single nousi ainakin kahdessatoista valtiossa, mukaan lukien Malesiassa ja Ruotsissa, missä se ylsi listaykköseksi.

### Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Malesia | 1. |  |  |  |
|  Ruotsi | 1. |  |  |  |
|  Australia | 2. |  |  |  |
|  Brasilia | 3. |  |  |  |
|  Norja | 3. | 7 (top 10) | viikko 30/1966 |  |
|  Uusi-Seelanti | 3. |  |  |  |
|  Irlanti | 4. | 5 | 4.6.1966 |  |
|  Israel | 4. |  |  |  |
|  Kanada | 4. |  |  |  |
|  Iso-Britannia | 5. | 9 (top 50) | 25.6.1966 |  |
|  Yhdysvallat | 5. |  | 1966 |  |
|  Länsi-Saksa | 9. | 2 (top 10) | viikko 32/1966 |  |
|  Alankomaat | 20. |  |  |  |
|  Ranska | 27. | 9 | 2.7.1966 |  |

Kappaleet singlellä
-------------------

**A-puoli**

1. Bus Stop – 2.51 (säv. Graham Gouldman)

**B-puoli**

1. 
2. Don't Run and Hide – 2.32 (säv. L. Ransford)

Muita versioita
---------------

Cover-version "Bus Stopista" ovat tehneet Herman's Hermits, Material Issue, Sugarplum Fairy ja The Family Cat. Myös itse kappaleen kirjoittaja Graham Gouldman on levyttänyt kappaleen.

Suomeksi kappaleen levytti ensimmäisenä 30. maaliskuuta 1967 Ilkka Lähteenmäki nimellä "Bussipysäkki". Vuonna 1991 oli vuorossa Clifters-yhtyeen esitys "Angelica". Seppo Tammilehdon kääntämä ja esittämä "Maitolaituri" puolestaan ilmestyi vuonna 1995.

Lähteet
-------

* Kappaleet, kestot, tuottaja: Singlen tiedot austriancharts.at -sivustolla

### Viitteet

1. 1 2 3 4 5 6 7 8 9 10  The Hollies: The Greatest Hits -albumin kansilehtinen (CD: EMI 7243 582012 2 2)
2. ↑  Hollies information page hollies.co.uk.  Arkistoitu 7.8.2007. Viitattu 14.4.2011.  (englanniksi)
3. 1 2 3  Bus Stop by The Hollies Songfacts songfacts.com. Viitattu 14.4.2011.  (englanniksi)
4. ↑  Bus Stop - The Hollies Allmusic allmusic.com. Viitattu 15.4.2011.  (englanniksi)
5. ↑  The Hollies: *All the Hits & More: The Definitive Collection* -albumin tiedot (LP: EM 1301)
6. ↑  norwegiancharts.com - The Hollies - Bus Stop norwegiancharts.com. Viitattu 14.4.2011.  (englanniksi)
7. ↑  The Irish Charts - All there is to know (Hakusanalla "Bus Stop") irishcharts.ie. Viitattu 14.4.2011.  (englanniksi)
8. ↑  Chart Stats - The Hollies - Bus Stop chartstats.com. Viitattu 14.4.2011.  (englanniksi)
9. ↑  The Hollies Allmusic allmusic.com. Viitattu 14.4.2011.  (englanniksi)
10. ↑  Charts-Surfer: Songsearch (Hakusanalla "Bus Stop") charts-surfer.de. Viitattu 14.4.2011.  (englanniksi)
11. ↑  InfoDisc: Tour les Titres par Artiste (Listasta "HOLLIES") infodisc.fr.  Arkistoitu 13.4.2014. Viitattu 14.4.2011.  (ranskaksi)
12. ↑  Search Results - The Covers Project coversproject.com. Viitattu 15.4.2011. [vanhentunut linkki] (englanniksi)
13. ↑
14. ↑  Suomalaisen musiikin tietokannan hakutulos aanitearkisto.fi.  Arkistoitu 28.6.2018. Viitattu 15.4.2011.